
REPUBLIKA HRVATSKA 			                 Poslovni broj 3. St-618/2013-71
TRGOVAČKI SUD U ZADRU
Zadar, Dr. Franje Tuđmana 35
                                                   

R E P U B L I K A  H R V A T S K A

Z A K LJ U Č A K 

	Trgovački sud u Zadru, OIB 39670464653, po sutkinji Tini Grgas, u stečajnom postupku nad stečajnim dužnikom-dužnikom pojedincem IVOM PELAJIĆEM, vlasnikom ugostiteljskog obrta MOLINETO u stečaju sa sjedištem u Vodicama, Lička 51, OIB: 34420487086, zastupanom po stečajnom upravitelju Ivici Matasu, dip. iur. iz Šibenika, Put Gimnazije 55, na prijedlog stečajnog upravitelja od 13. listopada 2016., a nakon održanog ročišta skupštine vjerovnika od 21. listopada 2016. sazvanog radi pribavljanja mišljenja o unovčenju nekretnina dužnika na kojima postoji razlučno pravo u smislu odredbi čl. 34. st. 2. t. 4., čl. 38.e st. 1. t. 5. i čl. 164. Stečajnog zakona (Narodne novine broj 44/96, 29/99, 129/00, 123/03, 82/06, 116/10, 25/12 i 133/12), 24. siječnja 2017.    

z a k lj u č i o  j e

I. Utvrđuje se vrijednost imovine stečajnog dužnika koja se prodaje u stečajnom postupku i to:

a) nekretnine oznake kat. čest. 115 zgr, zgrada površine 191 m2 upisane u zk. ul. 2646 k.o. Vodice u iznosu od 4.809.943,28 kuna te navedenoj nekretnini pripadajućeg 

b) sustava bazena-akvarija raznih dimenzija u iznosu od 229.000,00 kn, 

s tim da se navedena nekretnina i pokretnine prodaju zasebno po naprijed utvrđenim pojedinačnim cijenama ili zajedno kao jedinstvena uporabna cjelina po cijeni od 5.038.943,28 kuna.  

II. Način prodaje 

1. Nekretnina iz točke I.a) izreke ovog zaključka s pripadajućim joj pokretninama iz točke I.b) izreke istog, prodavat će se na usmenoj javnoj dražbi. 

2. Dražbeno ročište za prodaju imovine stečajnog dužnika iz točke I. a) i b) izreke ovog zaključka, održat će dana 15. veljače 2017. godine u 11,00 sati u zgradi Stalne službe ovog suda u Šibeniku, Stjepana Radića 81, sudnica broj 212, III. kat. 

III. Uvjeti prodaje

1. Utvrđuje se da nekretnina stečajnog dužnika iz točke I.a) izreke ovog zaključka oznake kat. čest. 115 zgr, zgrada površine 191 m2 upisane u zk. ul. 2646 k.o. Vodice, u naravi predstavlja muzej pomorske tradicije s akvarijem i suvenirnicom čija se vrijednost utvrđuje u iznosu od 4.809.943,28 kuna, te da na istoj postoji razlučno pravo-fiducijarno pravo vlasništva upisano u korist razlučnog i stečajnog vjerovnika Jadranske banke d.d. Šibenik.
2. Utvrđuje se da imovina stečajnog dužnika iz točke I.b) izreke ovog zaključka u naravi predstavlja sustav bazena-akvarija raznih dimenzija čija se vrijednost utvrđuje u iznosu od 229.000,00 kuna, da na istima postoji razlučno pravo razlučnog vjerovnika Republike Hrvatske, Ministarstva financija-Porezne uprave, Područnog ureda Šibenik te da iste čine jedinstvenu uporabnu cjelinu s nekretninom iz točke I.a) izreke ovog zaključka. 
3. Nekretnina stečajnog dužnika iz točke I.a) izreke ovog zaključka prodaje se kao zasebna cjelina po  utvrđenoj vrijednosti-početnoj cijeni u iznosu od 4.809.943,28 kuna ili zajedno s pripadajućim akvarijima s kojima čini jedinstvenu uporabnu cjelinu po početnoj cijeni u iznosu od 5.038.943,28 kuna, s tim da se navedeni akvariji također prodaje zasebno po početnoj cijeni od 229.000,00 kuna ili zajedno s predmetnom nekretninom u kojem slučaju je ukupna početna cijena istih 5.038.943,28 kuna.  
4. Imovina stečajnog dužnika iz točke I.a) i b) izreke ovog zaključka slobodna je od osoba i stvari.
5. Imovina stečajnog dužnika  iz točke I.a) i b) izreke ovog zaključka opterećena je naprijed navedenim razlučnim pravima. 
6. Pravo sudjelovanja na usmenoj javnoj dražbi imaju sve domaće pravne i fizičke osobe kao i inozemne osobe pod zakonskim uvjetima, a koje su prethodno uplatile jamčevinu i dostavile dokaz o uplati jamčevine te podnijele prijavu za nadmetanje. Prijava za nadmetanje mora sadržavati sve bitne podatke o natjecatelju (ime i prezime odnosno naziv, adresu, sjedište, br. pošte, OIB za fizičke osobe, matični broj iz sudskog registra i OIB za pravne osobe i broj telefona) i točnu oznaku predmeta kupnje.
7. Prijava za nadmetanje i dokaz o uplati jamčevine po ovom oglasu moraju pristići stečajnom upravitelju stečajnog dužnika poštom u preporučenoj pošiljci na adresu stečajnog upravitelja Ivice Matasa, dip. iur. iz Šibenika, Put Gimnazije 55, s naznakom: " Prijava za nadmetanje", do dana 13. veljače 2017. u 12,00 sati. 
8. Jamčevina u iznosu od 10 % od početne cijene imovine stečajnog dužnika iz točke I.a) i b) izreke ovog zaključka, uplaćuje se na žiro račun stečajnog dužnika otvoren kod Jadranske banke d.d. Šibenik, broj: IBAN: HR8524110061320001038.
9. Kupac imovine stečajnog dužnika iz točke I.a) i b) izreke ovog zaključka dužan je uplatiti kupovninu u roku od 15 dana od dana održavanja javne dražbe. Rješenjem o dosudi koje će se donijeti nakon što kupac nekretnine uplati kupovninu, odredit će se brisanje upisanih založnih prava te upisa prava vlasništva u korist kupca. 
10. Porez na promet nekretnine i pokretnina i sve druge troškove vezane za kupnju i prijenos imovine stečajnog dužnika snosi kupac.
11. Ponuditeljima čija ponuda ne bude prihvaćena vratiti će se uplaćena jamčevina u roku od 8 dana od donošenja odluke o prodaji.
12. Imovina stečajnog dužnika iz točke I.a) i b) izreke ovog zaključka kupuju se po načelu «viđeno-kupljeno» te se isključuju sve eventualne naknadne primjedbe.
13. Sve obavijesti o imovini stečajnog dužnika koja je predmet prodaje zainteresirani mogu dobiti od stečajnog upravitelja na tel. tel. 022/200-327, 091/2543-878. 

IV. Ovaj zaključak o prodaji imovine stečajnog dužnika iz točke I.a) i b) izreke istog kojim se utvrđuje vrijednost, način, uvjeti, vrijeme i mjesto prodaje iste, objavit će se na mrežnoj stranici e-Oglasna ploča sudova, internetskoj stranici www.stečaj.hr, internetskoj stranici Hrvatske gospodarske komore http://web.hgk.hr/ te javnom glasilu po izboru stečajnog upravitelja.

Obrazloženje

Rješenjem ovog suda poslovni broj gornji od 24. travnja 2014. otvoren je stečajni postupak nad uvodno označenim stečajnim dužnikom-dužnikom pojedincem te je istom imenovan stečajni upravitelj u osobi Ivice Matasa, dipl. iur. iz Šibenika sve sukladno odredbama čl. 23. i čl. 53. do 55. Stečajnog zakona (Narodne novine broj 44/96, 29/99, 129/00, 123/03, 82/06, 116/10, 25/12 i 133/12; u nastavku teksta: SZ). 
U daljnjem tijeku postupka, a povodom prijedloga stečajnog upravitelja za prodaju imovne stečajnog dužnika iz točke I.a) i b) izreke ovog zaključka na kojoj postoji razlučno pravo u stečajnom postupku, ovaj sud je sukladno odredbi čl. 34. st. 2. t. 4. u svezi s čl. 38.e st. 1. t. 5. SZ-a, zakazao ročište skupštine vjerovnika za 21. listopada 2016., a radi davanja mišljenja o unovčenju iste u stečajnom postupku.
Kako se stečajni i razlučni vjerovnik Jadranska banka d.d. Šibenik kao jedini nazočni vjerovnik na navedenom ročištu suglasio s prednjim prijedlogom stečajnog upravitelja za prodaju predmetne nekretnine u stečajnom postupku na usmenoj javnoj dražbi pred stečajnim sucem, uz odgovarajuću primjenu pravila o ovrsi na nekretnini tj. sukladno odredbi čl. 164. SZ-a prema tržišnoj vrijednosti u iznosu od 4.809.943,28 kuna određenoj prema procjeni stalnog sudskog vještaka, tako  je ovaj sud rješenjem od 28. listopada 2016. odredio prodaju iste u stečajnom postupku prema vrijednosti.
S obzirom da je navedeno rješenje o prodaji imovine stečajnog dužnika u stečajnom postupku postalo pravomoćno, to je temeljem odredbe čl. 164. st. 4. SZ-a, uz odgovarajuću primjenu pravila Ovršnog zakona (Narodne novine  br. 57/96, 29/99, 173/03, 194/03, 151/04,88/05,121/05, 67/08, 112/12, 25/13, 94/14) o ovrsi na nekretninama, donesena odluka kao u izreci zaključka.  


U Zadru 24. siječnja 2017. 


                                          Sutkinja
Tina Grgas


UPUTA O PRAVNOM LIJEKU:
Protiv ovog zaključka nije dopuštena posebna žalba. 


Dostaviti:                                                                                                                                                                                                     
1. Stečajnom upravitelju Ivici Matasu iz Šibenika, osobno
Razlučnim vjerovnicima:
1. Jadranska banka d.d. Šibenik, osobno
1. RH, MF-Porezna uprava, Područni ured Šibenik po ŽDO-u u Šibeniku, osobno
1. Ostalim vjerovnicima, svima putem e-Oglasne ploče ovog suda

